TAR Uwchradd - Gweithgareddau Awyr Agored TAR Uwchradd yn arwain at ddyfarniad Statws Athro Cymwysedig (Cymru a thu hwnt drwy bartneriaeth CaBan) degree
Name: TAR Uwchradd - Gweithgareddau Awyr Agored
Bydd AC yn darparu gweithgareddau awyr agored mewn canolfannau addysg awyr agored, fel rhan o'r cwricwlwm Addysg Gorfforol, ac fel dull o ategu addysgu pynciau dosbarth mewn cyd-destun awyr agored. Bydd AC yn ystyried dysgu awyr agored fel maes pwnc ac fel dull dysgu trwy brofiad sy'n ychwanegu gwerth at y cwricwlwm cyfan.
Bydd AC yn gallu gwneud y canlynol:
Ennyn diddordeb plant i ddysgu am yr amgylchedd naturiol a sut i ddod yn ddinasyddion sy'n gwybod am bwysigrwydd cynaliadwyedd.
Datblygu sgiliau personol a chymdeithasol plant trwy ddefnyddio gweithgareddau her ac antur.
Rhoi heriau rhyngbersonol a phersonol i ddisgyblion.
Defnyddio amrywiaeth o weithgareddau anturus i ddatblygu modelau da ar gyfer meddwl.
Bydd AC yn deall sut mae dysgwyr yn dysgu:
sgiliau seicoechddygol / corfforol sydd eu hangen i wneud gweithgareddau antur.
sgiliau affeithiol, megis cyfathrebu, gweithio mewn tîm, adfyfyrio, a ddysgir trwy weithgareddau her.
Byddant yn deall sut mae damcaniaethau dysgu mawr yn dylanwadu ar strategaethau dysgu; er enghraifft, bydd dealltwriaeth AC o ddamcaniaeth dysgu trwy brofiad Dewey yn llywio cynllunio profiad dysgu gan hyrwyddo dealltwriaeth ac adfyfyrio hirdymor. Yn ogystal, bydd pwysigrwydd cyd-destun yn cael ei drafod, gan alluogi AC i ddeall sylfeini gwaith maes a chysylltiadau â phynciau eraill. Bydd datblygiadau cyfredol mewn dysgu ac addysgeg awyr agored yn cael eu dadansoddi'n feirniadol, gan sicrhau bod arfer yn gyfoes a pherthnasol.
Bydd AC yn deall lle GAA yn y Cwricwlwm Cenedlaethol yng Nghymru a'r Meysydd Dysgu newydd, a byddant yn dysgu'r GAA gan ddefnyddio TGCh a chyflwyno agweddau perthnasol ar fframweithiau Llythrennedd, Rhifedd a Chymhwysedd Digidol yn y pwnc. Bydd AC GAA yn ymgorffori'r pedwar diben yn eu haddysgu, gan sicrhau bod y dysgwyr yn deall pwysigrwydd gweithredu'n gynaliadwy, iechyd (yn gorfforol ac yn feddyliol) a gallu chwarae rhan werthfawr mewn cymdeithas, boed hynny mewn bywyd bob dydd neu gyd-destun antur.